கேள்வி: தில்லைக் கலம்பகம் பற்றி நீங்கள் என்ன அறிந்துள்ளீர்கள்?
பதில்: தில்லைக் கலம்பகம் என்னும் சிற்றிலக்கியம் 14 ஆம் நூற்றாண்டில் வாழ்ந்த இரட்டைப்புலவர் பாடிய நூல்களில் ஒன்று, இவர்கள் திரு ஆமாத்தூர்க் கலம்பகம் என்னும் கலம்பக நூலும் பாடியுள்ளனர். தில்லைக் கலம்பகம் தில்லையில் குடிகொண்டுள்ள சிதம்பரம் நடராசர் கோயில் மீது பாடப்பட்டது. காப்பு வெண்பாவும் 100 பாடல்களும் இதில் உள்ளன. சிவபெருமான் சிறப்பு, தில்லையை வழிபட்டோர், பஞ்சபூத தலம், நடனமாடிய சபைகள் முதலானவை இந்த நூலில் கூறப்பட்டுள்ளன. மற்ற தலங்களுக்கு உரிய பத்ததி வழிபாட்டு முறை கும்பம், பிடித்து வைத்த பிள்ளையார், தெய்வச் சிலைகள் முதலானவற்றை வழிபடுவது காமிகாகமம் காமிக ஆகமம் - அருள் வேண்டும் வழிபாடு. இத் தலத்துக்கு உரிய பத்ததி மகுடாகமம் மகுட ஆகமம் - ஆகாயமாகிய விண்ணுலக மகுடத்தை வேண்டும் வழிபாடு. இதனை இக் கலம்பகத்தில் உள்ள 65 ஆம் பாடல் குறிப்பிடுகிறது தில்லையின் நான்கு கோபுரங்கள் இந்நூலில் குறிப்பிடப்பட்டுள்ளன. இந்த 4 கோபுரங்களும் வெவ்வேறு காலத்தில் கட்டப்பட்டவை. இக் கலம்பகம் பாடப்பட்ட காலத்தில் அவை கட்டி முடிக்கப்பட்டிருந்தன